परिषद ने विभागीय कार्यो के लिए अधिकारियों की मनुहार करने के बजाय उन पर सख्ती करने का संदेश दिया है। इस समय परिषद के स्कूलों में पद निर्धारण और मानव संसाधन प्रबंधन प्रणाली के लिए शिक्षकों का विवरण फीड करने का काम चल रहा है। इस संबंध में आठ फरवरी 2016 को ही आदेश हुए थे। इसमें शिक्षकों का ऑनलाइन डाटा फीड किया जाना है। हर शिक्षक को विभाग एक कोड देगा, इसी कोड से शिक्षक की सारी जानकारी भी मिलेगी। इसके लिए बीते 24, 25, 26 व 27 मई को इलाहाबाद सीमैट में डाटा फीडिंग की प्रगति समीक्षा हुई। 29 व 30 मई को भी सभी बीएसए को काम में तेजी लाने को कहा गया। बीते एक जून को एनआइसी लखनऊ ने परिषद को रिपोर्ट सौंपी है कि जिलों में डाटा फीडिंग का कार्य बेहद धीमा है और कई जिलों में फीडिंग अभी शुरू ही नहीं हो सकी है। शासन ने पांच जून तक कार्य पूरा करने का निर्देश दिया है।